Fimm áttavilltar sálir með biskví í boxi Mæðgurnar Auður Ava Ólafsdóttir og Melkorka Sigríður Magnúsdóttir leggja saman krafta sína í poppóperunni Vakúm sem var frumsýnd í Tjarnarbíó í gærkvöldi á opnun hátíðarinnar Vorblóts þar á bæ . Hugmyndin er Melkorku og útfærslan hennar og leikhópsins undir leiðsögn eða eftirliti Dóra DNA . Textinn er Auðar Övu en tónlistin er eftir Árna Rúnar Hlöðversson . Ekki er kassinn þó lofttæmdur því þau syngja þar inni um stóra tómið inni í sér – „ Í miðju því sem ekkert er / ég hvorki þig né sjálfan mig sé “ . Þetta upphafslag var einna líkast fagurri kirkjutónlist , heillandi verk . Búningarnir voru einfaldir , hvítir bolir og rauðar Adidas buxur . Þegar þau stóðu hlið við hlið á sviðinu og dönsuðu í takt voru þau eins og tvær langar rendur , önnur hvít og hin rauð – það var einfalt og flott . Svo bætist við skínandi grá birta frá álteppum sem þau leika sér að af mikilli hugkvæmni . Kannski varð dansinn jafnvel svolítið í þriðja sæti . -Silja Aðalsteinsdóttir